

**ÅRSMELDING 2019**

**INNHOLDSFORTEGNELSE**

**Forord……………………………….. 2**

**Styret………………………………… 2**

**Innledning…………………………… 2**

**Medlemsbedrifter…………………… 3**

**Lærlinger……………………………. 3**

**Lærlingesamlinger……..……………..3**

**Oppfølging av læringer…………….. 4**

**Fagprøver…………………………… 4**

**Kadetter……………………………… 4**

**Kurs for opplæringsansvarlige ......... 4**

**Samarbeidspartnere…………...…4 - 5**

**Økonomi……………………………... 6**

**Vedlegg:**

**Revisjonsberetning**

**Regnskap for 2019**

**Forord**

Opplæringskontoret for Maritime fag, Nordvest, ble stiftet 7. mars 1996, og er godkjent for fagene: matros, motormann, maritim elektriker, IKT, kokk og institusjonskokk. Opplæringskontorets geografiske dekningsområde er fylkene Trøndelag, Møre og Romsdal, og Sogn og Fjordane. Daglig leder for kontoret er Torunn Lied Giske. Sissel Giske er administrasjonskonsulent, Eva Marie Meberg og Lars Humlen er fagkonsulenter.

Opplæringskontoret flyttet fra Storgata 25 i september 2019, til i Kongensgate 15 i sentrum av Ålesund.

**Styret**

Styret i Opplæringskontoret for Maritime fag, Nordvest, har i 2019 hatt følgende sammensetning:

Hege Natland styreleder Kystverket Rederi

Svein Magne Tenfjord nestleder Island Offshore Management AS

Cicilie Færestrand styremedlem Fjord 1

Eva Fladmark styremedlem Golden Energy Offshore Crewing

Marius Brandal varamedlem Intership Crew AS

Nina Remøy Pettersen varamedlem Remøy Management AS

Det har i 2019 blitt avholdt 4 styremøter hvor i alt 29 saker ble behandlet.

**Innledning**

Kontorets hovedoppgave er formidling av lærlinger i maritimefag. Kontoret har også en svært viktig oppgave i markedsføringen av nordvest Norge som en av de største regionene for utdanning av sjøfolk til den norske handelsflåten. Som en del av markedsføringen reiser vi rundt på ungdomsskoler og videregående skoler. På skolene formidler vi kunnskap om den maritime næringen, samt informerer om hvilke utdanningstilbud som er aktuell for å kunne reise til sjøs. Opplæringskontoret for Maritime Fag Nordvest stiller med stand på flere av de yrkes- og utdanningsmesser som arrangeres fra Trøndelag til Sognefjorden.

Regionen har totalt seks videregående skoler som dekker fagområdene matros og motormann, og i 2019 begynte det 170 elever på VG2 Maritimefag i vår region. Og 11 elever startet på Vg 3 Maritim elektriker ved Borgund videregående skole. Dette ligger litt under det antallet elever opplæringskontoret normalt ønsker for dimensjonering av inntak til Vg 2 maritimefag i regionen. Det var i 2019 utfordrende å finne søkere spesielt til læreplasser i matrosfaget. Trenden blant våre søkere er for tiden at de har brønnbåt som første ønske og deretter offshore før de takker ja til ferge og fraktefartøy i kystseilas.

Flere elever på Vg 2 maritimefag sier de har planer om å ta «påbygg» med allmennfag i istedenfor læreplass. Og noen av elevene har valgt Vg 2 maritimefag med planer om å søke seg ut i fiskebåtnæringen som lærlinger i motormannfaget, og noen i matrosfaget. Sjøforsvaret tar også inn et betydelig antall lærlinger i matros, motormann og maritim elektrikerfagene.

**Medlemsbedrifter**

Opplæringskontoret fikk i 2019 ti nye medlemsbedrifter. Men tre rederi gikk også ut av porteføljen: Askvoll Sandfrakt, AS, Viking Supply ASA, Atlantic Shipmanagement.

|  |  |  |
| --- | --- | --- |
| Golden Energy Offshore Crewing AS | Havila Shipping ASA | NTNU M/F Gunnerus |
| Boa Offshore AS | Island Offshore Management AS | Remøy Shipping AS |
| Bourbon Offshore Norway AS | Kristiansund Taubåtservice AS | Frøy Aquaresurs AS |
| Egil Ulvan Rederi AS | Bontveit Rederi AS | Solstad Shipping AS |
| Aas Kystservice AS | Kystverket Rederi | Abyss Ship Management AS |
| Fjord1 AS | Sølvtrans Rederi AS | Remøy Management AS |
| Norled | Olympic Crewing AS | Volstad Maritime AS |
| Møre Logistic AS | Ny- Fosen Namsos Sjø AS | Intership Crew AS |
| Ny- Fisketransport | Grøntvedt Management AS | Ny- Maritim Management AS |
| Ny- Frøy Rederi AS | Ny- Haltbakk Bunkers AS | Ny- Hydro Shipping AS |
| Ny- Kystbunker AS | Ny- Lerow AS – ikke aktiv |  |
| Ny- Rem Maritime Crew AS | Cruse service |  |

Pr. desember 2019 har OMF-Nordvest 34 medlemsbedrifter hvorav 25 av disse har aktive lærlinger i 2019.

**Årsmøte og medlemssamling for rederiene**

Den 21. mars ble det avholdt Årsmøte og medlemssamling i Ulsteinvik. Årsmøte hadde vi i lokalene til Island Offshore.

Vi avsluttet Årsmøte og medlemssamlingen med hyggelig samvær og middag på Quality Ulstein hotell i Ulsteinvik hvor 20 representanter fra medlemsbedriftene møtte opp.

**Lærlinger**

Opplæringskontoret har i løpet av 2019 betjent 375 lærlinger i matros-, motormann-, elektrikerfaget- og kokkefaget.

Det ble skrevet 124 nye lærekontrakter i 2019, 64 i matrosfaget, 51 i motormannfaget, 9 i maritim elektrikerfaget og 0 i kokkefaget.

I perioden har 13 lærlinger hevet kontrakten, i tillegg er 3 lærekontrakter stanset midlertidig.

Opplæringskontoret har ved utgangen av 2019 totalt 291aktive lærlinger, 170 matroser, 102 motormenn, 17 i elektrikerfaget og 2 i kokkefaget.

**Lærlingesamlinger**

Det ble holdt 3 lærlingesamlinger våren 2019 for 2.års-lærlinger i vår region. En samling ble avlyst. Disse ble holdt i Ålesund. Det var 49 av de aktuelle 2.års-lærlingene som deltok.

Tema var fagprøven og veien videre til sjøoffiser. Representanter fra Fagskolene og NTNU Ålesund forteller om sine skoler.

Høsten 2019 ble det holdt 4 samlinger, og det var 64 av 1.års-lærlingene som deltok på disse samlingene. Tema her er helse, miljø og sikkerhet, samt lærlingens gjøremål i kontraktstiden.

De lærlingene som av en eller annen grunn ikke kan delta på samling blir telefonkontaktet og fulgt opp etter behov.

**Oppfølging av lærlingene**

Oppfølging av lærlingene gjennomføres i Weblærling systemet. Her ligger opplæringsplanene som inneholder både læreplaner for det enkelte fag og disse tilfredsstiller STCW kravene til de maritime fagene på støttenivå. I 2019 ble det åpnet for at lærlinger som har gjennomført alle oppgavene og har opptjent tilstrekkelig fartstid i henhold til krav, kan søke ut ferdighetssertifikat i faget sitt når opplæringskontoret har registrert dem inn i Altinn som godkjent.

**Fagprøver**

For å sikre en så lik fagprøveavlegging som mulig, blir fagprøvene holdt på prøvestasjoner på land. Fagprøvene i motormannfaget ble holdt henholdsvis på Kristiansund videregående skole og på Norsk Maritimt Kompetansesenter (NMK), Borgundveien 340. Matrosfagprøvene ble holdt om bord i M/S «Hindholmen» ved kai i Ulsteinvik. Elektrikerfagprøvene ble holdt på prøvestasjon til Nelfo ved Opplæringskontoret for Elektrofag i Fremmerholen.

Det ble i 2019 avholdt 53 fagprøver for matroser, 31 fagprøver for motormenn, 1 motormann skal ta fagprøve i 2020 pga. sent ferdig i 2019. 0 fagprøver i elektrikerfaget. Av disse oppnådde 12 motormenn, 7 matroser karakteren” Bestått meget godt”.

**Kadetter**

På vegne av våre medlemsrederi har OMF-Nordvest vært behjelpelig med oppfølging av 106kadetter i Webcadet i 2019, 60 dekkskadetter og 46 maskinkadetter.

**Kurs for instruktør og assessor**

Opplæringskontoret holder egne kurs i opplæring og bedømming for instruktør og assessor. Kursene OMF-Nordvest holder er gratis for OMF-Nordvest sine medlemsrederi. Kurset går over to dager og avsluttes med en skriftlig prøve. De som består fagprøven blir av OMF-Nordvest rapportert til Sjøfartsdirektoratet via Altinn. Kun de som har offisersertifikat på ledelsesnivå kan søke om Assessorsertifikat utstedt av Sjøfartsdirektoratet. Men kurset egner seg godt for instruktører og personell i mannskapsavdeling ved rederi. Det ble i 2019 holdt 4 kurs med til sammen 39 deltakere. 2 annonserte kurs ble avlyst pga. for få påmeldte.

Våre tre samarbeidende maritime opplæringskontor i landet holder tilsvarende kurs slik at deltakere kan melde seg på kurs andre steder hvis det er fullt eller blir avlyst hos noen, eller datoene passer beder andre steder.

Tilbakemeldinger om kurset fra kursdeltakerne har vært gode.

For å være kurstilbyder av dette kurset er vi avhengige av godkjenning som Maritime Training Provider, sertifisert i henhold til DNVGL-ST 0029 og kursplan godkjent av Sjøfartsdirektoratet. OMF-Nordvest fikk godkjent kursplan 4. august 2014. Det ble i 2019 påbegynt arbeid med fornying av kurset, det forventes ferdig og godkjent av Sjøfartsdirektoratet for bruk i 2020.

**Samarbeidspartnere og fokus på rekruttering**

Opplæringskontoret for Maritime Fag har i 2019 samarbeidet med flere skoler i regionen, lokale opplæringskontor og våre medlemsbedrifter. Det er spesielt i forbindelse med rekruttering inn mot ungdomsskolene og første året på de videregående skolene vi drar nytte av felles arrangement. Vi har i 2019 hatt spesielt fokus på å fremheve Vg 1 TIP og Vg 1 elektrofag.

Rekrutteringsmidler fra Stiftelsen Norsk Maritim Kompetanse gjør at opplæringskontoret kan gjennomføre flere rekrutteringstiltak. I 2019 har vi konsentrert oss om sosiale medier, men vi har også sett nytten av fysisk tilstedeværelse i klasserom på skolene. Vi har sammen med Fagskolen i Ålesund og Ålesund videregående laget en informasjonsfilm om det maritime utdanningstilbudet i Ålesund og sammen har vi reist rundt på ungdomsskolene i området og promotert utdanningen. I februar og oktober leide vi oss inn på skoleskipet Gann i Ålesund og i Florø, der ca. 200 elever møtte til en innholdsrik dag om maritim utdanning og muligheter. OMF-Nordvest, OK tekniske fag, Kystverket Rederi, Fjord1 og Sølvtrans AS var til stede om bord. Og vi inviterte med de videregående skolene i Ålesund og Måløy som tilbyr Vg 2 Maritimefag slik at de fikk profilere sine tilbud.

Samarbeidet med Maritimt Forum sentralt, NHO-Sjøfart og Norges Rederiforbund er styrket ved promotering av rekrutteringskampanjen Maritim Karriere. Maritim Karriere er en kampanje som blant annet går via sosiale medier som Instagram, FB og Snapchat.

I september 2019 flyttet vi inn i nye lokaler i Kongens gt 15 sammen med Marint Kompetansesenter. MKS driver opplæringskontor for fag innen fiske og fangst, de har også lærekontrakter i matros og motormannfaget og vi rekrutterer fra sammen skolene i Møre og Romsdal.

**Økonomi**

Vedlagt i Årsmeldingen er revisors beretning, Resultatregnskap og balanse for 2019

Av basistilskuddet til kontoret ble ca. 67 % tilbakeført til rederiene i 2019.

Tilskuddene for lærlinger ble tilbakeført rederiene 22. mars og 11. oktober.

Driftsresultatet for 2019 viser et overskudd på kr 654 716,- medregnet renter.

EGH Regnskap AS har ført regnskapet og Dale Revisjon AS. Erik Dale har vært engasjert som revisor. Årsoppgjøret er avlagt under forutsetning av fortsatt drift.

Etter tilbakemeldinger som opplæringskontoret har fått for driftsåret 2020, er det tegnet nok intensjonsavtaler til at det økonomiske driftsgrunnlag for kontoret opprettholdes.

Ålesund, 17.03.2020

For styret i OMF, Nordvest

Hege Natland Svein Magne Tenfjord

Styreleder Nestleder

Cicilie Færestrand Eva Marie Fladmark

Styremedlem Styremedlem

Marius Brandal Nina Remøy Pettersen

Varamedlem Varamedlem

Torunn Lied Giske

Daglig leder